CELEX: 31987D0334
Language: el
Date: 1987-06-12 00:00:00
Title: 87/334/ΕΟΚ: Απόφαση της Επιτροπής της 12ης Ιουνίου 1987 για τη βελτίωση της αποτελεσματικότητας των γεωργικών διαρθρώσεων στην Ιταλία (Emilia-Romagna) σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31987D0334

87/334/ΕΟΚ: Απόφαση της Επιτροπής της 12ης Ιουνίου 1987 για τη βελτίωση της αποτελεσματικότητας των γεωργικών διαρθρώσεων στην Ιταλία (Emilia-Romagna) σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 168 της 27/06/1987 σ. 0046 - 0047

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιουνίου 1987  για τη βελτίωση της αποτελεσματικότητας των γεωργικών διαρθρώσεων στην Ιταλία (Emilia-Romagna) σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (87/334/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25 παράγραφος 3,  Εκτιμώντας:  ότι η ιταλική κυβέρνηση γνωστοποίησε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την απόφαση αριθ. 758 της 18ης Ιουνίου 1986 της περιοχής Emilia-Romagna για τη θέσπιση των διατάξεων εκτέλεσης του κανονισμού (ΕΟΚ) αριθ. 797/85 του Συμβουλίου·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίζει αν, ανάλογα με το κατά πόσο είναι σύμφωνες οι αναφερόμενες διατάξεις προς τον ανωτέρω κανονισμό και λαμβάνοντας υπόψη τους στόχους του κανονισμού καθώς και την απαραίτητη σύνδεση των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·  ότι οι περιφερειακές ενισχύσεις που αναφέρονται στο σημείο Η.1 της ανωτέρω απόφασης και στο παράρτημα σε αυτό το σημείο θα πρέπει να αναθεωρηθούν προκειμένου να τηρηθούν οι περιορισμοί που καθορίζονται στο άρθρο 4 και στο άρθρο 8 παράγραφος 2 του κανονισμού (ΕΟΚ) αριθ. 797/85 όπως αναφέρεται στο παράρτημα της παρούσας απόφασης·  ότι, εξάλλου, οι ενισχύσεις δύνανται να χορηγηθούν μέχρι την 1η Οκτωβρίου 1987, ημερομηνία μέχρι την οποία ισχύει η έγκριση που αναφέρεται στο άρθρο 4 παράγραφος 2 τελευταίο εδάφιο του κανονισμού (ΕΟΚ) αριθ. 797/85·  ότι η παρούσα απόφαση δεν αφορά την έγκριση που προβλέπεται στο άρθρο 6 παράγραφος 5 του κανονισμού (ΕΟΚ) αριθ. 797/85 σχετικά με τους γεωργικούς συνεταιρισμούς και επομένως το ποσό επένδυσης που προβλέπεται στο σημείο Α.δ.6 της απόφασης της περιοχής δεν μπορεί να υπερβεί τις 360 000 ECU πριν ληφθεί απόφαση δυνάμει του άρθρου 6 του εν λόγω κανονισμού·  ότι, με την επιφύλαξη της προσαρμογής των ενισχύσεων που αναφέρονται στο σημείο Η.1 της απόφασης της περιοχής, οι διατάξεις που προβλέπονται στην εν λόγω απόφαση, εφόσον η απόφαση αφορά τα μέτρα που αναφέρονται στον κανονισμό (ΕΟΚ) αριθ. 797/85, ανταποκρίνονται στους όρους και στους στόχους του εν λόγω κανονισμού·  ότι ζητήθηκε η γνώμη της Επιτροπής του ΕΓΤΠΕ όσον αφορά τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση αριθ. 758 της 18ης Ιουνίου 1986 της περιοχής Emilia-Romagna για τη θέσπιση των διατάξεων εκτέλεσης του κανονισμού (ΕΟΚ) αριθ. 797/85 του Συμβουλίου -με την επιφύλαξη της προσαρμογής των περιφερειακών ενισχύσεων που αναφέρονται στο σημείο Η.1 της εν λόγω απόφασης όπως αναφέρεται στο παράρτημα της παρούσας απόφασης και με την επιφύλαξη του περιορισμού του ποσού επένδυσης που προβλέπεται στο σημείο Α.δ.6 της εν λόγω απόφασης σε 360 000 ECU- πληροί, μέχρι την 1η Οκτωβρίου 1987, εφόσον ρυθμίζει επιλέξιμα μέτρα βάσει του κανονισμού (ΕΟΚ) αριθ. 797/85, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 12 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  ΠΑΡΑΡΤΗΜΑ  ΑΠΟΔΕΚΤΟ ΠΟΣΟ ΤΩΝ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΠΟΥ ΧΟΡΗΓΟΥΝΤΑΙ ΔΥΝΑΜΕΙ ΤΟΥ ΣΗΜΕΙΟΥ Η.1  ΤΗΣ ΑΠΟΦΑΣΗΣ αριθ. 758 ΤΗΣ 18ης ΙΟΥΝΙΟΥ 1986 ΤΗΣ ΠΕΡΙΟΧΗΣ EMILIA-ROMAGNA  1.2.3,4.5,6 //  //  //  //  // Περιφερειακός  νόμος   // Παρατηρήσεις   // Ενισχύσεις στους κατόχους γεωργικών  εκμεταλλεύσεων με σχέδιο βελτίωσης  που έχει εγκριθεί   // Ενισχύσεις στους λοιπούς κατόχους γεωρ-  γικών εκμεταλλεύσεων που προβλέπονται  δυνάμει του άρθρου 8 παράγραφος 2  του κανονισμού (ΕΟΚ) αριθ. 797/85   //  // 1.2.3.4.5.6 //  //  // Ζώνες άρθρων 2 και 3  οδηγίας 75/268/ΕΟΚ  του Συμβουλίου (1)   // Λοιπές  ζώνες   // Ζώνες άρθρων 2 και 3  οδηγίας 75/268/ΕΟΚ   // Λοιπές  ζώνες   //    //   //   //   //   //   // ΠΝ 29/73   // Άρθρο 2 στοιχείο α) Κτιριακές εγκαταστάσεις, ενισχύσεις σε κεφάλαιο  // 50   // 40   // 34   // 26   // ΠΝ 29/73   // Άρθρο 2 στοιχείο β) Κτιριακές εγκαταστάσεις, επιδότηση επιτοκίου  // 50   // 35   // 34   // 26   // ΠΝ 31/75   // Άρθρο 2 Εγκαταστάσεις οπωροφόρων, ενισχύσεις σε κεφάλαιο   // 41  // 35   // 30   // 26   // ΠΝ 31/75   // Άρθρο 3 Εξοπλισμός προστασίας καλλιεργειών ποιότητας, ενισχύσεις σε κεφάλαιο  // 41   // 30   // 30   // 22,5   // ΠΝ 31/75   // Άρθρα 2 και 3 Επιδότηση επιτοκίου   // 35   // 25   // 26,25   // 18,75  // ΠΝ 29/73   // Άρθρο 5 Ενισχύσεις κτηνοτροφίας, ενισχύσεις κεφαλαίου   // 30   // 20   // 22   // 15   // ΠΝ 29/73  // Άρθρο 5 Επιδότηση επιτοκίου   // 22   // 12   // 16,5  // 9   // ΠΝ 31/75   // Άρθρο 5 Ενισχύσεις οπωροκαλλιέργειας, ενισχύσεις κεφαλαίου   // 30   // 20   // 22   // 15   // ΠΝ 31/75   // Άρθρο 5 Επιδότηση επιτοκίου   // 22   // 12  // 16,5   // 9   //    //   //   //   //   //  (1) ΕΕ αριθ. L 128 της 19. 5. 1975, σ. 1.